V sáčku hodené v linke čakali. V jedno ráno mi napadlo, že z nich urobím medovníkové čokogule! Že mi to nenapadlo skôr?! Šak taká ízoška..
S nápadom som utekala za chlapom, že či by si dal.. Neveriacky na mňa začal vyťahovať pomenovania guličiek z filmu- Čo sme komu urobili?
Plní rehotu, že budeme mať doma obdobu negří palice či černochovej kotrby ma fakt pobavilo 🙂
***MEDOVNÍKOVÉ GULIČKY***
Postup som mala zas len odoka, pretože vyťahovať váhu by pokazilo moju lenivosť.
Tak som len pomixovala najemno všetky medovníky, rozpustila maslo a zamiešala. Hmota nebola ešte úplne ok, tak som ešte pridala masla. Potom od vône šprt rumu a usypala trochen pomixovaného trstináča.
Okoštovala, nechala prejsť testovacím publikom a rošambo žačalo- urobila som viac variant.
1. Na dlani som si urobila placku, šupla tam kúsok z tej mojej nutelly a spoje zatvorila tak, aby vznikla guľa. Obalila v kokose a toť vsjo.
2. Usypala som kokos k cestu a len urobila guločky
3. Pridala som chocolate drops- kúsky čokiny a vytvarovala
U nás idú, samozřetelne, tie nutellové, ale ani s čokinou nie sú na zahodenie 🙂
"Holé", ako sme ich nazvali, idú pánskej časti.
Všeho- všudy, každý si prišiel na svoje. Ja až trikrát- spotrebovala som medovníky, pobaštila si a spokojnosť zaliala moje srdco, keď som sa dívala, že IM chutííííííí.
Ak máš aj ty ešte medovníky, skús tieto, usyp kľudne aj orechy, sušené ovko a čo máš rád.
Nech chutííííí 🙂